Argentina va Braziliya yagona umumiy valuta joriy etishni muhokama qilmoqda

Argentina va Braziliya peso-real deb nomlanuvchi yagona umumiy valuta yaratishni muhokama qilmoqda, bu mavzu ikki davlat prezidentlari uchrashuvi arafasida tilga olindi, deb xabar berdi Infobae portali.
Ushbu mavzu Braziliya va Argentina moliya vazirlarining XVJ va jahon bankida bo‘lib o‘tgan uchrashuvlarida muhokama qilingan.
Argentina moliya vazirligidagi manbalarning so‘zlariga ko‘ra, bu g‘oyani yaqin orada amalga oshirib bo‘lmaydi, hozircha muhokama ketmoqda xolos.
Argentina, Braziliya, Paragvay va Urugvay kiradigan Merkosur (Janubiy Amerika umumiy bozori) doirasida yagona valutani joriy etish masalasi anchadan buyon mavjud.